แบงก์โน้ตส์
เร่เข้ามา เจ้าข้าเอ๊ย! มีข่าวใหญ่มาบอก กรมธนารักษ์ “บิ๊กแลนด์ลอร์ด” ของเมืองไทย ขนที่ดินทำเลทองเกรดเอ ออกมาให้เอกชนประมูลได้ในต้นปีหน้า
16 พ.ย. 2555

ทำเลทอง?
เร่เข้ามา เจ้าข้าเอ๊ย! มีข่าวใหญ่มาบอก กรมธนารักษ์ “บิ๊กแลนด์ลอร์ด” ของเมืองไทย ขนที่ดินทำเลทองเกรดเอ ออกมาให้เอกชนประมูลได้ในต้นปีหน้า 




งานนี้ “นริศ ชัยสูตร” อธิบดีกรมธนารักษ์ บอกว่า กรมธนารักษ์ได้รวบรวมที่ราชพัสดุที่มีศักยภาพทั่วประเทศร่วม 160 แปลง เพื่อนำมาพัฒนาในเชิงพาณิชย์ หารายได้เข้าคลังให้มากขึ้น 
แต่จะเป็นพื้นที่ไหน นริศยังขออุบไต๋ไว้ก่อนว่าจะมีที่ดินแปลงงามที่ไหนมาประมูลขายบ้าง เพราะหลายแปลงต้องขอคืนจากหน่วยราชการที่ใช้พื้นที่ดังกล่าวไม่เต็มศักยภาพ หรือผิดวัตถุประสงค์ เกรงว่าหากเปิดเผยออกไปอาจได้รับการต่อต้านจากหน่วยงานที่ใช้พื้นที่อยู่ 555
งานนี้สนุกแน่ นักพัฒนาอสังหาริมทรัพย์จ้องตาเป็นมัน ส่วนหน่วยงานที่ถูกริบที่ก็หนาวๆ ร้อนๆ ค้อนให้ควั่ก